stanford-oval/wikipedia huggingface dataset:
New Warriors
Tuotanto > Roolijako

Näyttelijöiden valinnan odotettiin alkavan "pian" sarjan julkistamisen jälkeen huhtikuussa 2017. Burke totesi Anna Kendrickin ja Shannon Purserin, jotka olivat julkisesti ilmaisseet kiinnostuksensa näytellä Oravatyttöä, olleen keskusteluissa harkittu rooliin. Hän lisäsi myös, että kanava oli historiallisesti "tehnyt paljon tähtiä", mutta huomautti hahmon laittaneen heidät ainutlaatuiseen asemaan, sanoen "Hahmo on varsinainen käyntikortti. Minua kiinnostaa nähdä tuntuvatko nimekkäät näyttelijät oikeilta." Heinäkuussa 2017, Purser ja Mae Whitman, joka julkisesti ilmaisi halunsa näytellä roolin, olivat vakavasti harkittuja ehdokkaita Oravatytön rooliin, sillä hahmo oli kirjoitettu sarjaan Whitmania ajatellen. Keskustelut Whitmanin kuitenkin keskeytyivät, johtuen hänen aikataulustaan Good Girlsin kanssa. Sarjan näyttelijät paljastettiin heinäkuun alussa, Milana Vayntrubin ollessa valittuna Doreen Greenin / Oravatytön rooliin ja Derek Thelerin ollessa valittu näyttelemään sarjan toista päähenkilöä Craig Hollisia / Herra Kuolematonta. Lisäksi ilmoitettiin, että Jeremy Tardy näyttelee Dwayne Tayloria / Yöraastajaa, Calum Worthy Robbie Baldwinia / Vauhtipalloa, Matthew Moy Zach Smithiä / Mikrobia ja Kate Comer Deborah Fieldsiä / Debriitä.
Heinäkuun 2017 lopussa Keith David valittiin näyttelemään toistuvassa roolissa Ernest Vigmania.
Tuotanto > Kuvaukset

Pilottijakso oli tuotettu marraskuussa 2017 ja tuotannon suunniteltiin jatkuvan tammikuussa 2018, kunhan sarjalle löydettäisiin uusi esittäjä.
Sarjan peruuntuminen

Marraskuussa 2017 ilmoitettiin, ettei sarjaa tullakaan esittämään Freeformilla. Sarjan pilottijaksoa sanottiin "testannen katon läpi", Disneyn johtajien kiinnostuessa projektista. Marvel halusi esittää sarjan vuonna 2018, mutta Freeformin esitysaikataulussa ei ollut tilaa sarjalle ja he päättivät antaa projektin takaisin Marvelille. Studio kauppaisi sarjan uudelle yhteistyökumppanille, joka voisi esittää sarjan vuonna 2018, etsien yhtiöitä, jotka ovat Disneyn omistuksessa, toivoen voivansa turvata sen, että sarjalle tilattaisiin toinenkin tuotantokausi.
Loeb kertoi kesäkuussa 2018, että Marvel Television etsi edelleen verkkoa, jossa esittää sarjan. Studio harkitsi sarjan julkaisua Disneyn suoratoistopalveluiden kuten Disney+:n ja Hulun kautta, mutta kumpikaan ei ollut kiinnostunut sarjasta, ja syyskuussa 2019 sarjan tuotanto julistettiin virallisesti peruuntuneeksi.
Aiheesta muualla

New Warriors Internet Movie Databasessa (englanniksi)
Exista

Exista hf on islantilainen yhtiö, joka harjoittaa rahoitus-, vakuutus- ja sijoitustoimintaa.
Exista omisti 23 prosentin osuuden islantilaisesta Kaupthing Bankista ennen pankin siirtymistä Islannin valtiolle, mitä ennen Kaupthing antoi suuria lainoja ilman kunnollisia takuita omistajilleen. Suurin lainaaja oli Exista tytäryhtiöineen (1,4 miljardia euroa), mikä ilmeni kesällä 2009 WikiLeaks-sivustolle vuotaneesta salaisesta dokumentista. Lisäksi yhtiö omistaa huomattavan osuuden muun muassa islantilaisesta teleoperaattorista Iceland Telecomista ja elintarviketeollisuuden yhtiöstä Bakkavör Groupista.
Vuonna 2007 Existalla oli 20 prosentin osuus suomalaisessa Sampo Oyj:ssä. Yhtiö kuitenkin myi koko osuutensa lokakuussa 2008 rahoituskriisin vuoksi, mikä romahdutti Sammon osakekurssin.
Papillon (koirarotu)

| Papillon |
| --- | --- |

Avaintiedot
Alkuperämaa:   Ranska ja  Belgia
Määrä:  Suomessa rekisteröity 14 108
Alkuperäinen käyttö:  seurakoira
Nykyinen käyttö:  seurakoira, agility, toko
Elinikä:  14–16 vuotta
Muita nimityksiä:  épagneul nain continental, Continental Toy Spaniel, Kontinentaler Zwergspaniel, spaniel continental enano de compañía, kontinentaalne kääbusspanjel, perhoskoira
FCI-luokitus:  ryhmä 9 Seura- ja kääpiökoirat alaryhmä 9 Mannermaiset kääpiöspanielit ja vastaavat rodut #77.1
Ulkonäkö
Paino:  1,5 –5,0 kg
Säkäkorkeus:  n. 28 cm
Väritys:  valkokirjava (laikuissa kaikki värit sallittuja, mutta pohjavärin on oltava valkoinen)
Papillon on pieni ranskalais-belgialainen koirarotu. Se kuuluu seura- ja kääpiökoiriin, FCI-ryhmään 9. Papillon on vain ulkönäöltään hieman poikkeava muunnos phalènesta. Niillä on sama rotumääritelmä ja ne voi erottaa ainoastaan korvien asennon perusteella. Papillonille voi syntyä phalènepentuja ja päinvastoin.
Papillonia ja phalènea kutsutaan myös nimillä perhoskoira ja mannermainen kääpiöspanieli (ransk. épagneul nain continental). Perhoskoira-nimitys viittaa korvien perhosmaiseen ulkomuotoon. Papillon-nimi viitannee päiväperhosten ranskan- ja latinankieliseen nimeen.
Alkuperä

Satoja vuosia sitten Länsi-Euroopassa oli pieniä luultavasti metsästysspanieleista kehittyneitä kääpiöspanieleita. Papillonilla saattaa olla yhteyksiä Aasian ja Amerikan pieniin rotuihin, mutta luotettavaa tietoa ei ole vielä pystytty selvittämään. Alun perin rotu on todennäköisesti tullut Italiasta 1100–1200-lukujen aikaan, mutta kehittynyt myöhemmin (1800-luku) Belgiassa ja Ranskassa.
Tämä rotu ihastutti hallitsijoita ja taiteilijat ovat ikuistaneet niitä maalauksiin.
1990-luvun alkupuolella papillon ja phalène yleistyivät nopeasti.
Ulkonäkö

Papillon on siro kääpiörotu, joka on ilmeeltään valpas ja älykäs. Liikkeet ovat vapaat ja tyylikkäät. Sillä on pitkäkarvaiset, pystyt perhosmaiset korvat, joista juontuu rodun nimi, joka tarkoittaa ranskaksi päiväperhosta.
Pitkä karvapeite korvissa, raajojen takaosassa, varpaiden välissä ja hännässä. Turkki on pohjaväriltään valkoinen. Laikuissa kaikki värit ovat sallittuja, mutta yleisimpiä ovat tummanruskea ja punertava. Päässä valkoinen väri ei saisi olla vallitseva, mutta otsapiirto on toivottava. Koira on rakenteeltaan hyvin siro, siksi kovia töytäisyjä varottava.
Luonne ja käyttäytyminen

Papillon on hyvin rakastavainen omistajaansa kohtaan, jonka takia se on iloinen, leikkisä ja seurankipeä. Se rakastaa leikkimistä ja juoksua. Papillonin tulee olla luonteeltaan tasapainoinen, itsevarma ja eloisa. Papillonit ovat lisäksi temperamenttisia ja ne voivat olla hyvin herkkiä tai hieman herkkiä ja kovapäisiä yhtä aikaa. Niissä ei saa esiintyä arkuutta eikä vihaisuutta. Tavoitteena on yhteiskuntakelpoisen seurakoiran luonne. Papillonia pidetään kääpiökoirista älykkäimpänä sijoittuen peräti sijalle 8 kaikkien koirarotujen joukossa.
Spanielitaustansa vuoksi papillonilla on selvä metsästysvietti, mikä ilmenee toisinaan esim. hyönteisten, pikkulintujen ja hiirien jahtaamisena.
Terveys

Papillon on kokonaisuudessaan hyvin terve rotu sekä Suomessa että ulkomailla. Rodun edustajat sairastuvat suhteellisen harvoin ja pysyvät pirteinä vanhoiksi asti.
Papilloneilla esiintyy vain joitakin periytyviä sairauksia:
Luxatio patellae eli polvilumpioden sijoiltaan meno on kääpiökoirille melko yleinen vika, joka voi olla synnynnäinen tai tapaturmainen.
PRA eli verkkokalvon etenevä surkastuma, joka on sokeuteen johtava sairaus.
Muutamia yksittäisiä harmaakaihitapauksia.
Rodun nykytilanne

Nykyään papillon soveltuu sekä seura- että harrastuskoiraksi. Menestystä on tullut muun muassa agilityn saralla.
Iloisen luonteensa ansiosta rotu nousi Suomessa 1990-luvun alussa 20 yleisimmän joukkoon, mutta sittemmin penturekisteröinnit ovat pudonneet puoleen. Pentuja syntyy nykyään enää vain 300 ja koko kanta on n. 3000.
Vuonna 2018 papillon oli Ranskassa phalènen kanssa yhteen laskettuna 13. suosituin paikallinen rotu - listauksessa se on 14. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (pdf)
| n k Ranskalaiset koirarodut |
| --- | --- |
FCI:  Ariègenajokoira  Ariègenseisoja  Auvergnenseisoja  Barbet  Basset artésien normand  Beagle-harrier  Beaucenpaimenkoira  Bichon frisé  Billy  Bordeaux’ndoggi  Bourbonnaisinseisoja  Bouvier  Bretagnenbassetti  Bretoni  Brienpaimenkoira  Briquet griffon vendéen  Chien d’artois  Englantilais-ranskalainen pienriistan ajokoira  Gascogne-saintongenajokoira  Gascognenbassetti  Grand anglo-français blanc et noir  Grand anglo-français blanc et orange  Grand anglo-français tricolore  Grand basset griffon vendéen  Grand griffon vendéen  Griffon bleu de gascogne  Griffon fauve de bretagne  Griffon nivernais  Isogascognenajokoira  Korthalsingriffoni  Löwchen  Papillon  Petit basset griffon vendéen  Phalène  Picardienpaimenkoira  Picardienspanieli  Pienigascognenajokoira  Poitevin  Pont-audemerinspanieli  Porcelaine  Pyreneittenkoira  Pyreneittenpaimenkoira  Ranskanajokoira  Ranskanbulldoggi  Ranskanseisoja, gascognelaistyyppi  Ranskanseisoja, pyreneläistyyppi  Ranskanspanieli  Saint-germaininseisoja  Sininenpicardienspanieli  Villakoira 
Muut SCC:n hyväksymät:  Bruno saint hubert français  Korsikankoira  Provencenajokoira  Saint-usugenspanieli 
Harvinaiset:  Auvergnenpaimenkoira  Craunpaimenkoira  Labrit  Languedocinpaimenkoira  Larzacinspanieli  Savoijinpaimenkoira 
Sukupuuttoon kuolleet:  Ardennienbassetti  Artésien-normand  Artoisinbassetti  Bouletingriffoni  Chambray  Charlesinseisoja  Chien-gris  Dupuynseisoja  Guerlainingriffoni  Isobretagnenajokoira  Keskikokoinen englantilais-ranskalainen ajokoira  Lanenbassetti  Levesque  Mâtin  Normand-poitevin  Normandianajokoira  Ranskanpodenco  Saintongenajokoira  Saintongenbassetti  Valkoinenajokoira 
Papilloneja on useita eri värejä.
LAD

Vasen laskeva haara (kutsutaan myös LAD, englanninkielisistä nimistä left coronary artery, anterior descending branch) eli vasemman sepelvaltimon laskeva haara, joka tunnetaan myös "widow maker" leskentekijänä, on sydämen verisuoni.
Toiminto

Toimittaa 45-55 % vasemman kammion (LV) verenkierrosta ja pidetään siksi tärkeimpänä verisuonena sydämen verenkierrolle.
Eräs EKG jossa Wellens:n syndrooma rintakivussa
Vastaavasti EKG rintakivuttomana, huomaa biphasic T aallot V2 ja V3:ssa
Leskentekijä

Vasenta sepelvaltimohaaraa kutsutaan myös leskentekijäksi.
Tätä termiä käytetään koska tämä valtimohaara toimittaa verta suureen osaan sydäntä, ja tämän vuoksi tukos voi johtaa massiiviseen sydänkohtaukseen josta todennäköisenä seurauksena äkillinen kuolema. Jopa pieni määrä plakkia tällä alueella (useista eri syistä joita ei täysin tiedetä) voi irrota ja aiheuttaa kuoleman kuten esimerkiksi NBC:n toimittaja Tim Russert:lle kävi.
Sydänkohtauksen iskiessä eloonjääntiaika vaihtelee minuuteista useaan tuntiin. Nopeasti etenevistä oireista pitäisi huomata välittömän avun tarve. Alkuoireina voi ilmetä mm. pahoinvointia, hengenahdistusta, pääkipua, sormien tunnottomuutta ja epäsäännöllistä pulssia. Oireet voidaan sekoittaa ruokamyrkytykseen tai flunssaan. Kuolema ei seuraa välittömästi vaan sydämen verenkierron estyessä vasta 10 -20 minuutin kuluessa. Uhri ilman pulssia ja hengitystä on edelleen elossa, eläen hapesta joka on varastoituneena vereen ja voi olla pelastettavissa.
Muita kuvia

Sepelvaltimot merkitty punaisella tekstillä
Aortta ja sen haarat.
Sydänkohtaus
Kaavakuva verenkierrosta
Sydämen sepelvaltimot
Sydämen sepelvaltimoalueet
Tiukka, kriittinen stenoosi (95 %) proximal LAD:ssa henkilöllä Wellens' oireisto
Dactyl

| Dactyl |
| --- | --- |
 Galileo-luotaimen paras kuva Dactylistä
Löytäminen
Löytäjät:  M. Belton,  R. Carlson
Löytöaika:  17. helmikuuta 1994
Kiertoradan ominaisuudet
Planeetta:  243 Ida
Keskietäisyys:  108 km
Eksentrisyys:  >0,2?
Kiertoaika:  1,54 päivää
Inklinaatio:  ?°
Fyysiset ominaisuudet
Läpimitta:  1,6x1,4x1,2 km
Pyörähdysaika:  ?
Albedo:  0,21 ± 0,02
Kaasukehän ominaisuudet
Kaasunpaine:  -
Koostumus
-:  
Dactyl on päävyöhykkeen asteroideihin kuuluvan pikkuplaneetta 243 Idan kuu. Se tunnetaan myös nimellä (243) Ida I. Kuu sai nimensä kreikkalaisen mytologian Dactylien mukaan, jotka olivat Idavuorella asuvia myyttisiä olentoja. Ennen kuin kuu sai nimensä se tunnettiin tunnuksella S/1993 (243) 1. Kuu löytyi Galileo-luotaimen 28. elokuuta 1993 suorittaman Idan ohilennon aikana otetuista kuvista 17. helmikuuta 1994. Dactylin mitat ovat vain 1,6 x 1,4 x 1,2 kilometriä ja sen keskietäisyys Idasta on noin 108 km. Dactyl oli ensimmäinen löydetty asteroidin kuu, muttei ensimmäisenä löydetty kaikista pikkuplaneettojen kuista. Transneptunisen kohteen 134340 Pluto kuu Kharon oli nimittäin löydetty jo vuonna 1978, mutta Plutoa pidettiin planeettana vielä Dactylin löytymisen aikoihin.
Galileon kuvassa Idasta heijastuva valo valaisee Dactylin pimeää puolta.
Baptistinen suksessio

Baptistinen suksessio on yksi monista teorioista baptistikirkkojen alkuperästä ja jatkumisesta. Teorian mukaan baptistikirkolla on Johannes Kastajasta asti katkeamaton ketju kirkkoja, joilla on samanlaisia näkemyksiä kuin nykyisillä baptisteilla. Ryhmiin lasketaan kuuluviksi usein paulikiaanit, valdolaiset, lollardit ja anabaptistit.tarkistettava
Teoria

Teoriassa esitetään, että baptisteilla on katkeamattomat juuret varhaiskirkkoon asti. Liike olisi sen mukaan syntynyt siten, että ajan myötä piispat tai pastorit alkoivat ottaa liikaa valtaa itselleen, mikä johti katolisen kirkon syntymään ja virheisiinselvennä.lähde tarkemmin?
Ryhmät, jotka ovat peräkkäin linjassa, ovat montanolaisuus, novatiolaisuus, donatolaisuus, paulikiaanit, kataarit, valdolaiset, petrobrusiaanit, arnoldistit, henrikiaanit ja anabaptistit. lähde tarkemmin?
Teorian kannattajat väittävät, että ryhmät, kuten bogomiilit tai paulikiaanit, olivat opissaan baptistisia gnostilaisuuden sijasta.
Berlin Hisel argumentoi, että monet väitteet montanolaisuutta vastaan ovat vääriä, koska suurin osa lähteistä on vihamielisiä. Lisäksi hän korosti, että montanolaisuus seurasi uskovien kastetta. Esimerkiksi Tertullianus, joka erosi katolisesta kirkosta ja kääntyi montanolaisuuteen, vastusti vauvojen kastamista. Hänen mukaansa novatiolaiset harjoittivat uskovaisten kastetta ja hyväksyivät uudelleenkasteen. Hän myös kiisti väitteet, että kataarit, paulikiaanit taikka bogomiilit olisivat gnostilaisia, sillä että väitteet olisivat vihamielisiä sekä vääriä.
Diagrammi James Milton Carrollin kirjasta The Trail of Blood (1931).
Käännös suomeksi
Tô Lâm

| Tô Lâm |
| --- | --- |
 Lâm Hanoissa vuonna 2024
Vietnamin presidentti
 22. toukokuuta 2024 – 21. lokakuuta 2024  
Pääministeri:  Phạm Minh Chính
Edeltäjä:  Võ Thị Ánh Xuân (virkaatekevä)
Seuraaja:  Lương Cường
Vietnamin kommunistisen puolueen pääsihteeri
 3. elokuuta 2024 – nykyinen  
Edeltäjä:  Nguyễn Phú Trọng
Henkilötiedot
Syntynyt: 10. heinäkuuta 1957 (ikä 67) Văn Giang, Hưng Yên, Pohjois-Vietnam
Vanhemmat:  Tô Quyền (isä)   Đặng Thị Cam (äiti)
Puoliso:  Ngô Phương Ly
Tiedot
Puolue:  Vietnamin kommunistinen puolue
Tô Lâm (s. 10. heinäkuuta 1957) on vietnamilainen poliitikko ja entinen poliisi. Hän on toiminut Vietnamin kommunistisen puolueen pääsihteerinä elokuuta 2024 alkaen. Hän oli Vietnamin 13. presidentti toukokuusta lokakuuhun 2024. Yli 40 vuotta Vietnamin poliisissa toiminut Lâm toimi yleisen turvallisuuden ministerinä vuodesta 2016 vuoteen 2024, kunnes hänet valittiin presidentiksi.
Erikinpoikien uskonliike

Erikinpoikien uskonliike eli Kälviän separatismi oli Kokkolan seudulla vaikuttanut separatistinen ja radikaalipietistinen liike, jota johtivat veljekset Jaakko ja Erik Erikinpoika. Erikinpoikien liikkeen keskus oli Penttilän tila Kälviällä ja heidän kannattajansa olivat lähinnä Kälviällä ja lähiympäristössä.
Erikinpoikien uskonliike oli aikansa esiintymä uskonnollisesta yksilöllisyydestä. Eriksoninpoikien uskonliikkeeseen liittyi useita Kokkolan ja Pedersören alueen ihmisiä. Eräs innokkaimpia oli entinen nimismies Elias Cygnel. Eriksonin veljesten maanpaon jälkeen separitistiliikkeen johtajaksi nousi Gustaf Gisselkors, jolla oli suuri vaikutusvalta kirkolliseen elämässä.
Myöhemmin liike asettui Tukholmaan Skevikin saarelle, jossa liikettä kutsuttiin skevikiläisiksi.
Opetus

Erikinpojat olivat yhteydessä Tukholman radikaalipietistisiin piireihin ja tutkivat sieltä saamaansa kirjallisuutta. Erikinpoikien mukaan kirkko oli luopunut alkuperäisestä opistaan ja he leimasivat papiston hengellisesti kuolleeksi. Erikinpoikien mielestä koulusta ei ollut apua, sillä heidän mielestään todellinen usko perustui sisäiseen kokemukseen.
Erikinpojat vaativat uskonnonvapautta ja uskoivat edessä olevan paremman ajan, tuhatvuotisen valtakunnan. Mystisseparatistisen herätyksen kannattajina Erikinpojat suhtautuivat kirkkoon kriittisesti ja eristäytyivät siitä. Herätteinään heillä olivat muun muassa Gottfrid Arnoldin, Jakob Böhmen ja John Pordagen kirjoitukset, vaikkakin he säilyttivät joitakin luterilaisen kirkon oppeja.
Kälviäläisten suurin auktoriteetti oli Jakob Böhme, jonka teosofian liike myös omaksui. 1720-luvulla tämä vieroitti Erikinpoikia entisestään luterilaisesta kirkosta ja kälviäläisten separatismi oli Oululaisia jyrkempää.
Historia > Liikkeen synty Kälviällä

Tukholmasta levinnyt böhmeläinen uskonnollisuus levisi Suomessa erityisesti Pohjanlahden kaupunkeihin. Kälviälle, Kokkolan kupeeseen syntyi suurta huomiota herättänyt uskonliike, jota johtivat kirkkoherran pojat Jaakko ja Erik Erikinpoika. Erikinpoikien ympärille muodostui vähitellen pieni seurakunta, johon kuului käsityöläisiä, opiskelijoita ja sotilaita.
Historia > Oikeudenkäynti ja maastakarkotus

Erikinpoikia vastaan aloitettiin oikeudenkäynti, mikä johti lopulta maastakarkotukseen. Erikinpojat myivät omaisuutensa ja lähtivät ensin syksyllä 1733 Tukholmaan. Pääkaupungin radikaalien parissa he nousivat nopeasti keskeiseen asemaan ja saivat uusia kannattajia. Veljesten poistuttua Suomesta uskonliikkeen huomattavimpia edustajia Pohjanmaalla oli siellä sotilaana toiminut Gustaf Gisselkors.
Historia > Euroopanmatka

Erikinpoikien useita kymmeniä jäseniä käsittänyt kannattajajoukko lähti kesällä 1734 purjehtimaan kohti Tanskaa. Joukossa oli myös Tukholman suomalaisen seurakunnan entinen kappalainen Johan Kranck, joka oli edellisenä talvena eronnut virastaan. Erikinpoikien etsimää uutta asuinsijaa ei kuitenkaan löytynyt, mikä johtui mm. siitä, etteivät he suostuneet vannomaan uskollisuudenvalaa.
Historia > Paluu Ruotsiin

Erikinpojat palasivat vuonna 1745 takaisin Ruotsiin, missä heidän sallittiin asettua Tukholman saaristoon. Vähitellen Erikinpoikien seurakunta kuitenkin kuihtui, sillä uusia jäseniä ei enää tullut.
IPTV

Maat joissa IPTV on käytössä on merkitty karttaan sinisellä.
DVB-IPTV on internet-protokollan käyttöön perustuva teknologia niin televisio-ohjelman jakelussa kuin paluukanavassakin. Tämä tekniikka antaa mahdollisuuden mm. videoneuvotteluihin ja  vuorovaikutteisten tv-ohjelmien jakeluun. Siirtonopeuksien kasvaessa IPTV-verkosta on tulossa myös teräväpiirtotelevision jakelukanava.
Tekniikka

Tekniikka hyödyntää IP-sovitinta, joka vastaanottaa IP-verkkoon pakatun lähetteen ja siirtää sen TV:lle. IPTV on aina kaksisuuntainen, mikä mahdollistaa myös sovittimeen integroidun Internet-selaimen käytön TV-ruudulta. Myös kaapeli-tv-linjalla on mahdollista käyttää IPTV:tä koska siinä on saatavilla valmiiksi riittävän nopea kaista vastaanottajalle ja sen paluukanava voidaan toteuttaa normaalin ADSL-liittymän kautta. Yhden ohjelman välittäminen vaatii siirtonopeudeksi 2–5 Mbit/s eli käytännössä vähintään 8 megabitin laajakaistaliittymän. Myös kaapeli-tv:ssä on mahdollista käyttää IPTV:tä, jos siinä on saatavilla riittävän nopea kaista. Teräväpiirto-tv vaatii yleensä 10–20 megabittiä.
Palvelut

Liiketoimintamalliltaan IPTV rinnastetaan kaapelijakeluun eli sillä on must carry -velvoite. Laajakaistainen paluukanava mahdollistaa tilaajakohtaiset palvelut, kuten esimerkiksi tilausvideopalvelun (Video on Demand). Maksutelevisiokanavien tarjonnassa IPTV tuo merkittävästi lisää kanavia maanpäällisen jakelun kotitalouksille. Satelliitti- ja kaapelijakelun talouksille tarjonta on suurin piirtein samalla tasolla. IPTV mahdollistaa välittömän interaktiivisuuden laajakaistayhteyden kautta, ja Internetin perusselaaminen televisiolla on mahdollista. Käyttökustannuksiltaan IPTV on periaatteessa kallein, koska se edellyttää kuluttajan maksamaan kuukausittain nopeasta laajakaistaliittymästä, mutta IPTV:n kohdalla on erityisesti huomioitava Triple Play-paketoinnin mahdollistamat säästöt kuluttajalle laajakaista-, televisio- ja puhepalveluiden kustannuksissa. Pääkaupunkiseudulla toimii kouluille ja oppilaitoksille suunnattu Educast IPTV- palvelu , jonka avulla voi tallentaa tv:n opetusohjelmia, tehdä paikallisverkkoon videokirjastoja ja jakaa opetusohjelmia .
Tietoturva

IPTV-järjestelmä on herkkä erilaisille häiriöille siirtotiellä, sillä jo pienikin häiriö tai katkos näkyy selvänä puutteena kuvassa. Aikoinaan palvelunestohyökkäykset olivat tavallisia ja hankaloittivat suuresti kohteen verkon käyttöä. Samantyyppiset hyökkäykset tai jo pelkästään ylisuurella ICMP-pyynnöllä voidaan saada aikaan suurtakin verkkokuormaa joka saattaisi vaikuttaa lähetteen tasoon pakettien häviämisen tai korruptoitumisen muodossa.
Vuorovaikutteiset teräväpiirto-ohjelmat

Internetin kautta välitettävä IPTV tuo sen, minkä digi-tv lupasi, mutta jätti toteuttamatta: aidon kaksisuuntaisen yhteyden ja palvelut ja mahdollisuuden teräväpiirtokuvaan. On mahdollista, että kaupalliset verkkoyhteyksien palveluntarjoajat alkavat hyödyntää nopeaa tiedonsiirtotekniikkaa tulevaisuuden teräväpiirtotelevision ohjelmien välittämisessä digiboksille tai tietokoneelle. Näin voidaan luoda HDTV:n videoiden tilauspalvelu, joissa katsottava kuvamateriaali on sijoitettuna palvelun tarjoajan palvelimelle, katsottavaksi mihin aikaan tahansa. IPTV:n yleistymistä kuitenkin hidastaa laajakaistaverkon riittämätön kapasiteetti sekä kattavuus haja-asutusalueilla. Kaupalliset toimijat uskovat, että  teräväpiirtoisten tilausvideoiden kysyntä tulee lisäämään IPTV:n käyttöä jakelualustana .
Teräväpiirto-ohjelmat internetistä

Yleisradion digi-tv -visioissa tietokone ja tv yhdistyisivät kodin kattavaksi mediakeskukseksi. Yleistymässä olevat kodin nopeat kaapeliyhteydet voisivat tarjota uuden siirtotien TV-lähetyksille. On myös mahdollista, että HDTV-lähetykset siirtyvät tulevaisuudessa tietoverkkoihin, eli nk. IPTV:n muotoon. Elisa-yhtiöön kuuluva Saunalahti lähetti Saunavisio-palvelunsa kautta Pekingin olympialaisten lähetyksiä teräväpiirtona 8.8.2008 alkaen IPTV-verkossaan konsernin laajakaista-asiakkaille.  Internetistä ennustetaan tulevaisuuden interaktiivisen HDTV:n siirtotietä. Myös kaapeli-tv:ssä on mahdollista käyttää IPTV:tä, jos siinä on saatavilla riittävän nopea kaista. Teräväpiirto-tv vaatii yleensä 10–20 megabittiä. On mahdollista, että kaupalliset verkkoyhteyksien palveluntarjoajat alkavat hyödyntää nopeaa tiedonsiirtotekniikkaa tulevaisuuden teräväpiirtotelevision ohjelmien välittämisessä digiboksille tai tietokoneelle. Näin voidaan luoda HDTV:n videoiden tilauspalvelu, joissa katsottava kuvamateriaali on sijoitettuna palvelun tarjoajan palvelimelle katsottavaksi mihin aikaan tahansa. IPTV:n yleistymistä kuitenkin hidastaa laajakaistaverkon riittämätön kapasiteetti sekä kattavuus haja-asutusalueilla. Kaupalliset toimijat uskovat, että teräväpiirtoisten tilausvideoiden kysyntä tulee lisäämään IPTV:n käyttöä jakelualustana .
IPTV:n kasvu

IPTV -tilaajien määrä on kaksinkertaistunut vuoden 2007 aikana. Vuoden 2008 ensimmäisellä neljänneksellä maailmassa oli 15,4 miljoonaa käyttäjää, joista 8,4 miljoonaa Euroopassa. Vaikka IPTV on vielä kehittymässä,  järjestelmät ovat toistaiseksi kestäneet nykyisen kasvun. Euroopassa IPTV-sisältötarjonnan pitää kilpailla kaapelikanavien kanssa. Yhdysvalloissa valokuituverkon peittävyys on rajallinen. Etelä-Koreassa ja Japanissa IPTV:n leviämisen ongelmana on kilpailulainsäädäntö .
IPTV-palveluntarjoajia Suomessa

Elisa
Maxisat
Telia
Saunalahti
Anvia
Westdata
Funet-Antenni - ilmainen IPTV-palvelu Funet-verkon asiakkaille, mukaan lukien suomalaiset yliopistot ja korkeakoulut
Verkko-osuuskunta Kuuskaista
Sunet
Aiheesta muualla

IPTV – tv-palvelut ADSL-alueella
IPTV ja televisiomaksu?
Edullinen IPTV kiinnostaa ihmisiä
Taloyhtiöön ja lähiöön voi rakentaa oman IPTV:n
Maxisat Educast
An introduction to IPTV (englanniksi)
IPTV -kaavio.